मॉडलिंग में अमृत, दस्तार सजाने में गुरकरण सिंह रहा अव्वल
लुधियाना| गुरुअंगद देव वेटरनरी एंड एनीमल साइंस यूनिवर्सिटी के हॉस्टल नंबर-3 और 9 के स्टूडेंट्स की तरफ से फ्रीस्की नाइट-2017 के तहत रंगारंग शाम का आयोजन किया गया। होस्टल नंबर नौ के वार्डन डॉ भूपिंदर सिंह सिंह ने जानकारी देते हुए बताया कि इस आनंदमय शाम में स्टूडेंट्स ने जहां सभ्याचारक गतिविधियों की पेशकश की। वहीं, मॉडलिंग का मुकाबला, बढ़िया दस्तार बांधना और सबसे ज्यादा रोटियां खाने का मुकाबला करवाया गया। मॉडलिंग में अमृत विजेता रहा, जबकि दस्तार सजाने में गुरकरण सिंह अव्वल रहा। रोटियां खाने के मुकाबले में संदीप सिंह और महताब सिंह ने 22 रोटियां खाई और बराबरी पर रहे। स्टूडेंट्स ने डांस, मोनो एक्टिंग, एकांगी और मिमिकरी में भी अपनी कला का जौहर दिखाया। हिमांशु और अनमोल ने भांड की पेशकश करके सबको हंसाया। डॉ पीएन द्विवेदी और डॉ मंदीप सिंह बल वार्डन होस्टल नंबर-3 की तरफ से स्टूडेंट्स और अध्यापकों को कई सवाल पूछ कर उन्हें मौके पर ही इनाम दिए गए।
डॉ. संधू ने बताया कि होस्टलों में हुए खेल मुकाबलों के इनाम भी इस शाम को दिए गए हैं। खेल मुकाबलों में वॉलीबाल और रस्साकसी में इश्कपुरिया गुप्र ने बाजी मारी। शतरंज में धर्मांशु मल पहले और सुभाष कुमार सिंह दूसरे स्थान पर रहे। टेबल टेनिस में प्रथम गुरनूर सिंह और दूसरा स्थान राजेश को प्राप्त हुआ। 55 स्टूडेंटों ने इस रौणक भरी शाम में अपनी कला को प्रदर्शन किया। यूनिवर्सिटी के डायरेक्टर स्टूडेंट्स भलाई डॉ सत्यवान रामपाल, डीन पोस्ट ग्रेजुएट स्टडीज़ डॉ सिमरत सागर सिंह, डॉ सुशील प्रभाकर, डॉ सरनरिंदर सिंह रंधावा ने स्टूडेंट्स को इनाम वितरित किए। डॉ रामपाल ने सभी स्टूडेंट्स को उनकी दी हुई प्राप्तियों के लिए बधाई दी। डॉ. मंदीप सिंह ने आए हुए सभी का धन्यवाद किया।
गडवासू में हॉस्टल स्टूडेंट्स के लिए फ्रीस्की नाइट कराई
hin_Deva hin_Deva hin_Deva mag_Deva